b"\n_START_ARTICLE_\nShaxi\n_START_SECTION_\nHist\xc3\xb2ria\n_START_PARAGRAPH_\nEls inicis de Shaxi com a centre pel comer\xc3\xa7 de cavalls i te daten de la dinastia Tang. Tot i aix\xc3\xad, \xc3\xa9s durant el per\xc3\xadode de la dinastia Ming i Qing que el poble assoleix la seva m\xc3\xa0xima esplendor.\n_START_SECTION_\nPatrimoni\n_START_PARAGRAPH_\nSideng (xin\xc3\xa8s tradicional: \xe5\xaf\xba\xe7\x99\xbb\xe6\x9d\x91,\xc2\xa0xin\xc3\xa8s simplificat: \xe5\xaf\xba\xe7\x99\xbb\xe6\x9d\x91,\xc2\xa0pinyin: s\xc3\xac d\xc4\x93ng c\xc5\xabn,\xc2\xa0literalment \xc2\xabvila de Sideng\xc2\xbb), vila dins el municipi de Shaxi, \xc3\xa9s popular per ser el poble m\xc3\xa9s ben conservat de la Ruta dels cavalls del te o chamadao (xin\xc3\xa8s tradicional: \xe8\x8c\xb6\xe9\xa6\xac\xe9\x81\x93,\xc2\xa0xin\xc3\xa8s simplificat: \xe8\x8c\xb6\xe9\xa9\xac\xe9\x81\x93,\xc2\xa0pinyin: ch\xc3\xa1 m\xc7\x8e d\xc3\xa0o,\xc2\xa0literalment \xc2\xabRuta dels cavalls del te\xc2\xbb). Actualment l'Escola Federal Polit\xc3\xa8cnica de Zuric i el govern del comtat de Jianchuan col\xc2\xb7laboren en la conservaci\xc3\xb3 del poble._NEWLINE_La pla\xc3\xa7a de Sideng, situada al centre hist\xc3\xb2ric del poble, fou inclosa l'any 2001 a la llista dels 100 llocs m\xc3\xa9s amena\xc3\xa7ats del World Monuments Watch.\n_START_SECTION_\nDemografia\n_START_PARAGRAPH_\nA part de la poblaci\xc3\xb3 d'\xc3\xa8tnia Han (majorit\xc3\xa0ria a la Xina), a Shaxi s'hi troben comunitats de les \xc3\xa8tnies Bai i Yi."